Philippe Senderos

Filipp Silven Senderos (;1985-yil 14-fevral, Jeneva shahrida tugʻilgan.) -shveytsariyalik futbolchi, himoyada oʻynagan. Shveytsariya terma jamoasi oʻyinchisi. 2006, 2010 va 2014-yilgi jahon chempionatlari ishtirokchisi.

Biografiyasi

Jamoalardagi faoliyati 
Futbolchilik faoliyatini Shveysariyaning „Servett“ klubida boshlagan.

2002-yil dekabr oyida u Londonning „Arsenal“ jamoasi bilan shartnoma imzolaydi. 2005-2006 yilgi oʻyin mavsumida Filipp „kanonirlar“ safidagi ilk gollarini „Vest Bromvich“ga 1:2 hisobida magʻlub boʻlgan va „Midlsbro“ga qarshi 7:0 hisobida gʻalaba qilgan.

2008-2009 yilgi mavsum boshlanishidan oldin Senderos Italiyaning "Milan" klubiga ijara asosida oʻtadi. Yangi klubga oʻtganidan soʻng toʻsatdan jarohat olgani sababli asosiy jamoaga kira olmadi. U „Milan“ safida debyutini UEFA kubogi uchun Portugaliyaning „Braga“ jamoasiga qarshi oʻtkazdi. Umumiy hisobda Filipp „Arsenal“ga qaytgunga qadar italyanliklar safida 15 ta oʻyinda maydonga tushgan.

„Arsenal“ga qaytganidan soʻng, Senderos „kanonirlar“ uchun Liga kubogida 2 ta oʻyinda ishtirok etdi. 2010-yil yanvar oyida mavsum oxirigacha „Everton Liverpul“ jamoasida oʻynadi. Filipp Senderson „Everton“ tarkibida boʻlgan paytida „Uigan Atletik“ga qarshi debyut oʻtkazadi. Filipp „Everton“ safida 3 ta oʻyinda maydonga tushadi va oʻyin mavsumi oxirida „Arsenal“ga qaytadi.

2010-yil 8-iyun kuni „Arsenal“ni tekinga tark etgan Filipp Senderos „Fulxem“ bilan 3 yillik shartnoma imzolaydi.

2014-yil 31-yanvarda u Ispaniyaning „Valensiya“ klubi futbolchisiga aylandi.

2014-yilning 5-iyunida 2 yillik shartnoma asosida Birmingemning „Aston Villa“ klubi futbolchisiga aylandi.

2016-yilning 29-yanvarida u Grasshopper jamoasiga qoʻshilib, 6 oylik shartnoma imzoladi.

2016-yilning 31-avgustida sinovdan oʻtib, Shotlandiya Reynjers bilan bir yillik shartnoma imzoladi.

2017-yil 7-avgustda Senderos MLSning „Xyuston Dinamo“ klubi bilan erkin agent sifatida shartnoma tuzadi. U Amerika ligasida debyutini 2017-yil 9-sentabrda Kolorado Rapidsga qarshi oʻyinda oʻtkazadi. 2018-yilning 3-martida mavsumning ochilish raundining "Atlanta Yunayted "ga qarshi o‘yinida u MLSdagi ilk golini urdi va haftaning ramziy terma jamoasiga kiritildi. 2018-yilning 7-iyulida " Minnesota Yunayted "ga qarshi o‘yinda u dubl qiladi va yana MLSda haftaning ramziy terma jamoasiga qoʻshiladi. 2018-yilgi mavsumda tizzasidan olgan jarohati tufayli 15 ta uchrashuvni oʻtkazib yuboradi. 2018-yilgi mavsum oxirida Senderosning „Xyuston Dinamo“ bilan shartnomasi yakuniga yetdi.

2019-yil 10-sentabrda Filipp Senderos Chiasso ga qo‘shildi. 2019-yil 16-dekabrda Filipp Senderos futboldagi faoliyatini yakunlaganini eʼlon qildi.

Jamoalardagi faoliyati 
Senderos 15 yoshdan Shveytsariya terma jamoasining barcha yosh guruhlarida qatnashdi.

Asosiy terma jamoa uchun u 2005 yilning mart oyida Fransiya terma jamoasiga qarshi debyut qilgan. Shuningdek,2006, 2010 va 2014-yilgi jahon chempionati va Evro-2008 musobaqalarida ishtirok etgan.

Yutuqlar 
Arsenal

 Angliya kubogi: 2005 yil
 Amirliklar kubogi: 2007 yil
 Amsterdam turniri: 2005, 2007
 UEFA Chempionlar Ligasi: 2006(finalchi)
 Futbol Liga kubogi: 2007(finalchi)
 Angliya Superkubogi: 2005(finalchi)

Xyuston Dinamo

 AQSh ochiq kubogi: 2018

Manbalar 
Yashayotgan insonlar
1985-yilda tugʻilganlar
14-fevralda tugʻilganlar